47. ΝΟΜΟΣ υπ’ αριθ. 1212 της 19/22 Σεπτ. 1981 (ΦΕΚ Α' 278) Περί υπαγωγής εις την ασφάλισιν του Ι.Κ.Α. των ιατρών του Οίκου Ναύτου. Άρθρ.1.-Υπάγονται εις την ασφάλισιν του Κλάδου Συντάξεως του Ι.Κ.Α., παραλλήλως προς την ασφάλισιν των εις το Τ.Σ.Α.Υ., οι ιατροί και οδοντίατροι, οι εντεταγμένοι εις οργανικάς θέσεις του Οίκου Ναύτου, κατά τα εκάστοτε ισχύοντα δια το τακτικόν διοικητικόν προσωπικόν του Οργανισμού αυτού. Άρθρ.2.-Εις τους προ της ισχύος του παρόντος νόμου αποχωρήσαντας ιατρούς και οδοντιάτρους του Οίκου Ναύτου, αλλ’ υπαγομένους εις τας διατάξεις της παρ. 3 του άρθρ. 3 του Νόμ. 318/76 ως και τους μετά την έναρξιν ισχύος αυτού αποχωρήσαντας, καταβάλλεται εφ’ άπαξ οικονομική ενίσχυσις, καθοριζομένη, δι’ αποφάσεως του  Διοικητικού Συμβουλίου του Οργανισμού αυτού, εγκρινομένης υπό του Υπουργού Εμπορικής Ναυτιλίας. Άρθρ.3.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 